Magyar Írók Szövetsége Hajnóczy Péternek
Magyar Írók Szövetsége, levél, HP00269
Magyar Írók Szövetsége, letter, HP00269
Kedves Barátom! Mint eddig mindenkor, ezúttal is szívesen lennék segítségedre, az Albérlők Házába való bejuttatás azonban meghaladja Szövetségünk lehetőségeit. Ez ügyben érintkezésbe léptem a minisztériummal is: Ők sem tudtak esélyt ígérni. Azt hiszem – ezt tekintsd kizárólagosan baráti tanácsnak – gondjaid hosszabb távú megoldásában talán az segíthet, ha valahol, valamiféle neked is megfelelő, fizetett elfoglaltságot keresel. Amennyiben ilyesmire rászánnád magad, megkíséreljük, hogy segítségedre lehessünk. Baráti üdvözlettel: Dobozy Imre
A Magyar Írók Szövetségének gépiratos levele az elnök, Dobozy Imre kék tollal írt kéziratos szignójával. A borítékon Hajnóczy Péter kék tolla írt mondatai olvashatók.